Πρόταση απόφασης του Ευρωπαϊκού Κοινοβουλίου και του Συμβουλίου για την έγκριση προγράμματος κοινοτικής δράσης σχετικά με την πρόληψη του AIDS και ορισμένων άλλων μεταδοτικών ασθενειών στο πλαίσιο δράσης στον τομέα της δημόσιας υγείας (94/C 333/08) (Κείμενο που παρουσιάζει ενδιαφέρον για τον ΕΟΧ) COM(94) 413 τελικό - 94/0222(COD)

(Υποβλήθηκε από την Επιτροπή στις 9 Νοεμβρίου 1994)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίρδυση της Ευρωπαϊκής Κοινότητας, και ιδίως το άρθρο 129,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

τη γνώμη της Επιτροπής των Περιφερειών,

Εκτιμώντας:

ότι η πρόληψη των ασθενειών, και ιδίως των μεγάλων πληγών της ανθρωπότητας, συμπεριλαμβανομένης της τοξικομανίας, αποτελεί προτεραιότητα της κοινοτικής δράσης και απαιτεί σφαιρική και συντονισμένη προσέγγιση από τα κράτη μέλη 7

ότι το AIDS είναι, προς το παρόν, ανίατη ασθένεια η οποία, με βάση τους τρόπους μετάδοσής της μπορεί να καταπολεμηθεί αποτελεσματικά μόνο με προληπτικά μέτρα 7

ότι το σχέδιο δράσης που εγκρίθηκε με την απόφαση 91/317/ΕΟΚ του Συμβουλίου και των υπουργών υγείας των κρατών μελών, συνερχομένων στο πλαίσιο του Συμβουλίου (1), για το πρόγραμμα «Η Ευρώπη κατά του AIDS», έληξε στο τέλος του 1993 7

ότι, στα συμπεράσματά τους της 27ης Μαΐου 1993 (2), το Συμβούλιο και οι υπουργοί υγείας, συνεργχόμενοι στο πλαίσιο του Συμβουλίου, τόνισαν την ανάγκη συνέχισης των δραστηριοτήτων του προγράμματος «Η Ευρώπη κατά του AIDS» 7

ότι, μετά από αυτό, η Επιτροπή υπέβαλε στο Συμβούλιο στις 29 Σεπτεμβρίου 1993 πρόταση απόφασης σχετικά με την παράταση μέχρι το τέλος του 1994 του σχεδίου δράσης 1991-1993 που εγκρίθηκε στο πλαίσιο του προγράμματος «Η Ευρώπη κατά του AIDS» (3), προκειμένου να εξασφαλισθεί η συνέχιση των κοινοτικών ενεργειών για την καταπολέμηση του AIDS όσο θα εκκρεμεί η έγκριση ενός πολυετούς προγράμματος δράσης 7 ότι το Συμβούλιο ενέκρινε, στις 2 Ιουνίου 1994, κοινή θέση σχετικά με την εν λόγω πρόταση (4), με σκοπό την παράταση του προγράμματος «Η Ευρώπη κατά του AIDS», για την περίοδο 1994-1995 7

ότι, στα συμπεράσματά του της 13ης Δεκεμβρίου 1993 (5), το Συμβούλιο συμφώνησε ότι είναι απαραίτητο να αποκτήσει η Κοινότητα ως σύνολο καλύτερες γνώσεις σχετικά με τις ασθένειες με βάση τις αιτίες τους και τις επιδημιολογικές τους συνθήκες 7

ότι, στα ίδια συμπεράσματα, το Συμβούλιο τόνισε ιδιαίτερα ότι για την ομαλή λειτουργία ενός δικτύου επιδημιολογίας απαιτείται η ανάπτυξη της θεωρητικής κατάρτισης και της πρακτικής άσκησης στην επιδημιολογία στον εν λόγω τομέα για τις ομάδες που θα συμμετέχουν στο δίκτυο 7

ότι, στο ψήφισμά τους της 13ης Νοεμβρίου 1992 (6), το Συμβούλιο και οι υπουργοί υγείας, συνερχόμενοι στο πλαίσιο του Συμβουλίου, κάλεσαν την Επιτροπή να μελετήσει τις υφιστάμενες ρυθμίσεις που αφορούν τη συνεργασία μεταξύ των κρατών μελών στον τομέα της παρακολούθησης και του ελέγχου των μεταδοτικών ασθενειών 7

ότι οι ενέργειες που αναλαμβάνονται σε κοινοτικό επίπεδο στον τομέα του AIDS πρέπει να συνεχισθούν και να επεκταθούν για να καλύπτουν και ορισμένες άλλες μεταδοτικές ασθένειες, καθώς και να παγιωθούν στο πλαίσιο της δράσης στον τομέα της δημόσιας υγείας, το οποίο θέσπισε η Επιτροπή (7).

ότι πρέπει να ληφθούν υπόψη, όπως ζήτησε το Συμβούλιο στο ψήφισμά του της 27ης Μαΐου 1993 (8), και άλλες ενέργειες που πραγματοποιεί η Κοινότητα στον τομέα της δημόσιας υγείας ή έχουν σχέση με τη δημόσια υγεία 7

ότι, στο ψήφισμά του της 2ας Ιουνίου 1994 σχετικά με το πλαίσιο κοινοτικής δράσης στον τομέα της δημόσιας υγείας (9), το Συμβούλιο συμφώνησε ότι πρέπει να δοθεί προτεραιότητα αυτή τη στιγμή στο AIDS και σε άλλες μεταδοτικές ασθένειες 7

ότι, σύμφωνα με την αρχή της επικουρικότητας, ενέργειες σχετικά με θέματα που δεν εμπίπτουν στην αποκλειστική αρμοδιότητα της Κοινότητας, όπως η δράση HIV/AIDS και των μεταδοτικών ασθενειών, πρέπει να αναλαμβάνονται από την Κοινότητα μόνον εφόσον, λόγω της εμβέλειας ή των αποτελεσμάτων τους, οι στόχοι των εν λόγω ενεργειών μπορούν να επιτευχθούν καλύτερα σε κοινοτικό επίπεδο 7

ότι η συνεργασία με τους αρμόδιους διεθνείς οργανισμούς και με μέλη πρέπει να ενισχυθεί 7

ότι απαιτείται πολυετές πρόγραμμα, το οποίο θα καθορίζει τους στόχους της κοινοτικής δράσης, τις ενέργειες σχετικά με την πρόληψη του AIDS και άλλων μεταδοτικών ασθενειών, οι οποίες έχουν προτεραιότητα και τους κατάλληλους μηχανισμούς αξιολόγησης 7

ότι οι στόχοι του εν λόγω προγράμματος πρέπει να συμβάλλουν στη βελτίωση της γνώσης σχετικά με τον επιπολασμό και τα πρότυπα HIV/AIDS και άλλων μεταδοτικών ασθενειών, στη βελτίωση της αναγνώρισης των καταστάσεων υψηλού κινδύνου και στη βελτίωση της έγκαιρης ανίχνευσης και της παροχής κοινωνικής και ιατρικής υποστήριξης, με σκοπό την πρόληψη της μετάδοσης των μεταδοτικών ασθενειών και την επόμενη μείωση της σχετικής θνησιμότητας και νοσηρότητας 7

ότι, από λειτουργική άποψη, πρέπει να διατηρηθούν και να αναπτυχθούν οι προγενέστερες ενέργειες για τη δημιουργία ευρωπαϊκών δικτύων μη κυβερνητικών οργανώσεων και την κινητοποίηση πόρων 7

ότι πρέπει να αποφεύγεται η καταβολή διπλής προσπάθειας με την προώθηση της ανταλλαγής εμπειριών και την ανάπτυξη ενημερωτικού υλικού για το κοινό, τους εκπαιδευτές στον τομέα της υγείας και εκείνους που εκπαιδεύουν τους επαγγελματίες της υγείας 7

ότι το εν λόγω πρόγραμμα πρέπει να έχει πενταετή διάρκεια προκειμένου να δοθεί αρκετός χρόνος για την εφαρμογή των διαφόρων ενεργειών και την επίτευξη των στόχων που έχουν τεθεί,

ΑΠΟΦΑΣΙΖΟΥΝ:

Άρθρο 1

Θεσπίζεται πολυετές κοινοτικό πρόγραμμα δράσης για το AIDS και ορισμένες άλλες μεταδοτικές ασθένειες για πενταετή περίοδο.

Άρθρο 2

Η Επιτροπή εξασφαλίζει την υλοποίηση των ενεργειών που παρατίθενται στο παράρτημα, σύμφωνα με το άρθρο 5 και σε στενή συνεργασία και σύμπραξη με τα κράτη μέλη. Οι αρμόδιοι φορείς και οι οργανισμοί που δραστηριοποιούνται στον τομέα της πρόληψης του AIDS και άλλων μεταδοτικών ασθενειών λαμβάνουν επίσης μέρος.

Άρθρο 3

Η αρμόδια για τον προϋπολογισμό αρχή καθορίζει τις πιστώσεις που διατίθενται για κάθε οικονομικό έτος.

Άρθρο 4

Η Επιτροπή εξασφαλίζει ότι υπάρχει συνέπεια και συμπληρωματικότητα μεταξύ των κοινοτικών ενεργειών που πραγματοποιούνται στο πλαίσιο του παρόντος προγράμματος και των ενεργειών που πραγματοποιούνται κατ' εφαρμογή άλλων κοινοτικών προγραμμάτων και πρωτοβουλιών.

Άρθρο 5

1. Για την εφαρμογή του παρόντος προγράμματος, η Επιτροπή επικουρείται από μία συμβουλευτική επιτροπή, η οποία εφεξής αναφέρεται ως «η επιτροπή» και η οποία απαρτίζεται από δύο αντιπροσώπους από κάθε κράτος μέλος 7 πρόεδρος της επιτροπής είναι αντιπρόσωπος της Επιτροπής.

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

Άρθρο 6

1. Η Κοινότητα ενθαρρύνει τη συνεργασία με τρίτες χώρες και με τους διεθνείς οργανισμούς του τομέα της δημόσιας υγείας και ιδίως της Παγκόσμιας Οργάνωσης Υγείας.

2. Οι χώρες ΕΖΕΣ, στο πλαίσιο της συμφωνίας ΕΟΧ και οι χώρες της Κεντρικής και Ανατολικής Ευρώπης με τις οποίες η Κοινότητα έχει συνάψει συμφωνίες σύνδεσης, μπορούν να συνδεθούν με τις δραστηριότητες που περιγράφονται στο παράρτημα, σύμφωνα με τις διατάξεις αυτών των συμφωνιών.

Άρθρο 7

1. Η Επιτροπή δημοσιεύει τακτικά πληροφορίες για τις ενέργειες που πραγματοποιούνται και τις δυνατότητες κοινοτικής ενίσχυσης στους διάφορους τομείς δραστηριότητας.

2. Η Επιτροπή υποβάλλει στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή Περιφερειών, ενδιάμεση έκθεση σχετκά με τις ενέργειες που πραγματοποιούνται, καθώς και συνολική έκθεση στο τέλος του προγράμματος.

(1) ΕΕ αριθ. L 175 της 4. 7. 1991, σ. 26.

(2) Έγγραφο 6946/93 SAN 36.

(3) COM(93) 453 τελικό της 29. 9. 1993.

(4) ΕΕ αριθ. C 213 της 3. 8. 1994, σ. 220.

(5) ΕΕ αριθ. C 15 της 18. 1. 1994, σ. 6.

(6) ΕΕ αριθ. C 326 της 11. 12. 1992, σ. 1.

(7) COM(93) 559 τελικό της 24. 11. 1993.

(8) ΕΕ αριθ. C 174 της 25. 6. 1993, σ. 1.

(9) ΕΕ αριθ. C 165 της 17. 6. 1994, σ. 1.

ΠΑΡΑΡΤΗΜΑ

ΚΟΙΝΟΤΙΚΟ ΠΡΟΓΡΑΜΜΑ ΔΡΑΣΗΣ ΣΧΕΤΙΚΑ ΜΕ ΤΗΝ ΠΡΟΛΗΨΗ ΤΟΥ AIDS ΚΑΙ ΑΛΛΩΝ ΜΕΤΑΔΟΤΙΚΩΝ ΑΣΘΕΝΕΙΩΝ

Ι. ΕΝΕΡΓΕΙΕΣ ΓΙΑ ΤΟ HIV/AIDS ΚΑΙ ΤΗΣ ΑΣΘΕΝΕΙΕΣ ΠΟΥ ΜΕΤΑΔΙΔΟΝΤΑΙ ΜΕ ΤΗ ΣΕΞΟΥΑΛΙΚΗ ΕΠΑΦΗ

Α. Συλλογή στοιχείων

1. Αναζήτηση, μαζί με τα κράτη μέλη, τρόπων για την αύξηση και τη βελτίωση των στοιχείων για το AIDS και τον HIV σε κοινοτικό επίπεδο, με παράλληλη μελέτη για τη δημιουργία ενός κοινοτικού μέσου στον τομέα της βελτίωσης της ποσότητας και της ποιότητας των κοινοτικών στοιχείων παροχή υποστήριξης για την ενίσχυση του έργου των εθνικών συστημάτων επιδημιολογικής επίβλεψης και του ευρωπαϊκού κέντρου για την επιδημιολογική παρακολούθηση του AIDS.

2. Συλλογή, ανάλυση και διάδοση πληροφοριών σχετικά με τα προληπτικά μέτρα και τις γνώσεις, τη στάση και τη συμπεριφορά του κοινού, γενικότερα, και των ομάδων-στόχων, ειδικότερα 7 προαγωγή της ανάπτυξης και της χρησιμοποίησης μέτρων για την αξιολόγηση της αποτελεσματικότητας και διεξαγωγή νέων ερευνών, όπου δεν επαρκούν οι διαθέσιμες πληροφορίες, συμπεριλαμβανομένων των ερευνών του ευρωβαρομέτρου.

Β. Μέτρα για τα παιδιά και τους νέους

3. Ενθάρρυνση των πρωτοβουλιών για την επιβεβαίωση και τη διάδοση των πληροφοριών για τις γνώσεις, τη στάση και τη συμπεριφορά των παιδιών και των νέων σχετικά με το HIV/AIDS και τις ΑΜΣΕ, για την εξέταση της σημερινής πρακτικής όσον αφορά την πληροφόρησή τους τόσο εντός των επισήμων φορέων, όπως είναι τα σχολεία και οι φορείς επαγγελματικής κατάρτισης όσο και εκτός αυτών και για την προώθηση της ανταλλαγής εκπαιδευτικού υλικού και υλικού κατάρτισης και τη δημιουργία δοκιμαστικών σχεδίων και δικτύων.

Γ. Πρόληψη της διάδοσης του HIV και των ΑΜΣΕ

4. Μελέτη και ανταλλαγές πληροφοριών σχετικά με τα προβλήματα και τις συνθήκες που αφορούν τις ομάδες υψηλού κινδύνου (χρήστες ναρκωτικών, εκδιδόμενα άτομα, ομοφυλόφιλοι και αμφισεξουαλικοί), τις συνθήκες υψηλού κινδύνου (μετακινούμενοι πληθυσμοί και παραμεθόριες περιοχές, σωφρονιστικά ιδρύματα) και τους τρόπους μετάδοσης, ανταλλαγή εμπειριών σχετικά με τα μέτρα μείωσης των επιπτώσεων και τις προληπτικές ενέργειες και προώθηση κατάλληλων προληπτικών μέτρων και πρότυπων σχεδίων.

5. Προώθηση της παροχής πληροφοριών γνώμης και συμβουλών στις εγκύους, οι οποίες ενδέχεται να διατρέχουν κίνδυνο να μεταδύσουν τον HIV στα μωρά τους, ανταλλαγή απόψεων και εμπειριών για τον πληθυσμιακό έλεγχο των εγκύων και συντονισμός της έρευνας σχετικά με την ελαχιστοποίηση της μετάδοσης από τη μητέρα στο παιδί.

Δ. Παροχή κοινωνικής και ψυχολογικής υποστήριξης και καταπολέμηση των διακρίσεων

6. Ανταλλαγές εμπειριών και πληροφοριών σχετικά με τα μοντέλα αρωγής και ενίσχυσης, συμπεριλαμβανομένων των ιδιαίτερων δυσχερειών που αντιμετωπίζουν οι οικογένειες με προσβεβλημένα μέλη, και σχετικά με την πολιτική και την πρακτική όσον αφορά τον πληθυσμιακό έλεγχο και τις καταστάσεις που συνεπάγονται διακρίσεις, προώθηση αναλύσεων και πρότυπων σχεδίων με τις ψυχοκοινωνικές πλευρές της ασθένειας και τη δημιουργία δικτύου οργανισμών παροχής ενημέρωσης και ενίσχυσης.

ΙΙ. ΕΙΔΙΚΑ ΚΟΙΝΟΤΙΚΑ ΜΕΤΡΑ ΓΙΑ ΟΡΙΣΜΕΝΕΣ ΜΕΤΑΔΟΤΙΚΕΣ ΑΣΘΕΝΕΙΕΣ

Α. Μεταδοτικές ασθένειες που προλαμβάνονται με τον εμβολιασμό

7. Παροχή ενίσχυσης σε πρωτοβουλίες που αποσκοπούν στην παραγωγή πληροφοριών σχετικά με το επίπεδο κάλυψης από πλευράς εμβολιασμού στην Κοινότητα, ιδιαίτερα μεταξύ των παιδιών, των ομάδων υψηλού κινδύνου και των ατόμων που ζουν σε συνθήκες υψηλού κινδύνου, κατά των μεταδοτικών ασθενειών που προλαμβάνονται με τον εμβολιασμό 7 προώθηση των πρωτοβουλιών που αποσκοπούν στη βελτίωση του επιπέδου κάλυψης από πλευράς εμβολιασμού του κοινού, γενικότερα, και των ομάδων υψηλού κινδύνου και των ατόμων που ζουν σε ορισμένες καταστάσεις υψηλού κινδύνου, ειδικότερα 7 ενθάρρυνση μέτρων για την προσαρμογή των προγραμμάτων εμβολιασμού στις επιδημιολογικές συνθήκες.

Β. Δημιουργία και ανάπτυξη δικτύων

1. Επίβλεψη

8. Συμβολή στη βελτίωση της ποιότητας των συστημάτων επίβλεψης των κρατών μελών, λαμβάνοντας υπόψη τη γνώμη των υπευθύνων λειτουργίας και των χρηστών και αρωγή στην ανάπτυξη δικτύων με βάση εγκεκριμένες μεθοδολογίες και συνθήκες διαβίβασης των πληροφοριών, μετά από διαβουλεύσεις και με συντονισμό των απαντήσεων.

9. Προαγωγή της γνώσης και ανταλλαγές εμπειριών σχετικά με τους τρόπους ανάλυσης, επεξεργασίας και χρησιμοποίησης από τα άτομα του εν λόγω τομέα, ενθάρρυνση ενεργειών για την καλύτερη συνειδητοποίηση του προβλήματος και την ένταξη συγκρίσιμων και αξιόπιστων στοιχείων σχετικά με τις νοσοκομειακές παθήσεις στις συνήθεις έρευνες για τις συνθήκες στα νοσοκομεία και υποστήριξη της δημιουργίας νέων δικτύων επίβλεψης για τις μολύνσεις αυτές.

2. Διάδοση επιδημιολογικών πληροφοριών

10. Συμβολή, συγκεκριμένα με την παροχή της απαραίτητης οικονομικοτεχνικής υποστήριξης, στην παραγωγή και διάθεση ενός τακτικού ενημερωτικού σημειώματος και ενός δελτίου της Ευρωπαϊκής Κοινότητας για την επίβλεψη των μεταδοτικών ασθενειών, τα οποία θα περιλαμβάνουν τόσο τα συνήθη στοιχεία από την επίβλεψη, όσο και εκθέσεις για ειδικές έρευνες.

Γ. Ενημέρωση, εκπαίδευση και κατάρτιση

11. Ενθάρρυνση των ανταλλαγών μεταξύ των κρατών μελών όσον αφορά τις εκστρατείες ενημέρωσης σε όλα τα επίπεδα, την ανάπτυξη τρόπων διασύνδεσης και ενίσχυσης των εκστρατειών, όπως είναι η προμήθεια ειδικού υλικού και χρησιμοποίηση του τηλεφώνου και άλλων μηχανισμών απάντησης, και ανάπτυξη και προώθηση δραστηριοτήτων για τη συμπλήρωση των εθνικών προσπαθειών, συμπεριλαμβανομένης της δημιουργίας δικτύων και την ανταλλαγή εμπειριών και εμπειρογνωμοσύνης.

12. Εξέταση των σημερινών προγραμμάτων κατάρτισης για επαγγελματίες του κλάδου της υγείας και άλλων κλάδων, καθώς και για τα άτομα που η εργασία τους τα φέρνει σε επαφή με ορισμένες μεταδοτικές ασθένειες 7 εντοπισμός των αδυναμιών και των κενών, ιδίως στον τομέα της έγκαιρης ανίχνευσης και του συστηματικού πληθυσμιακού ελέγχου των μεταδοτικών ασθενειών.

13. Βελτίωση των πρακτικών στον τομέα της δημόσιας υγείας όσον αφορά τη συνήθη επίβλεψη των μολυσματικών ασθενειών και των εστιών επιδημιών, όποτε και όπου εμφανίζονται αυτές στην Κοινότητα 7 ανάπτυξη κοινοτικού δικτύου επιδημιολόγων του τομέα της δημόσιας υγείας με σκοπό τον καθορισμό κοινών μεθόδων και μέσων και τη βελτίωση της ικανότητας συντονισμένης αντίδρασης.

Δ. Έγκαιρη διάγνωση και συστηματικός πληθυσμιακός έλεγχος

14. Προώθηση ερευνών για την αποτελεσματικότητα και την εφικτότητα του πληθυσμιακού ελέγχου για ορισμένες μορφές μεταδοτικών ασθενειών (φυματίωση, ηπατίτιδα κ.λπ.).

15. Υποστήριξη για την κατάρτιση υγειονομικού προσωπικού, ιδιαίτερα σχετικά με την έγκαιρη διάγνωση και το συστηματικό πληθυσμιακό έλεγχο για μεταδοτικές ασθένειες 7 ανάλυση κόστους/οφέλους και από τον πληθυσμιακό έλεγχο για διάφορες μορφές μεταδοτικών ασθενειών, ιδιαίτερα μεταξύ των εγκύων.